recursal/SuperWikiNEXT-32B huggingface dataset:
Mgr. **Dušan Coufal**, Th.D. (\* 1978) je český cirkevný historik, evanjelický teológ a klasický filológ.

Je absolventom Evanjelickej teologickej fakulty Karlovej univerzity v Prahe, kde v rokoch 1998 až 2004 vyštudoval evanjelickú teológiu a 2004 až 2012 potom doktorandské štúdium historickej teológie, ktoré ukončil obhajobou dizertačnej práce *Polemika o kalich mezi teologií a politikou 1414–1431. Příspěvek k předpokladům basilejské disputace o prvním z pražských artikulů*.

Pôsobí v Centre medievistických štúdií Filosofického ústavu Akadémie vied ČR.

Odborne sa zameriava na cirkevné dejiny, českú reformáciu a na univerzitné písomníctvo doby neskorého stredoveku.

Referencie
----------

1. ↑  Dušan Coufal na portálu Databáze knih. [cit. 6. 5. 2021]
2. ↑  Profil v databázi Národních autorit ČR. [cit. 6. 5. 2021]
3. 1 2  Životopis na internetových stránkách Centra medievistických studií FLÚ AV ČR. [cit. 6. 5. 2021]

Externé odkazy
--------------

* Zoznam prác v Bibliografii dějin českých zemí (Historický ústav AV ČR)

Zdroj
-----

*Tento článok je čiastočný alebo úplný preklad článku Dušan Coufal na českej Wikipédii.*

Autoritné údaje: * ISNI: 0000 0004 0140 2730
* LCCN: no2017095853
* NK ČR: mzk2010565609
* ORCID: 0000-0002-6054-7919
* VIAF: 69145911098827060212
* WorldCat: lccn-no2017095853
**Forest Lawn Memorial Glendale** je pamätný park v meste Glendale, v Kalifornii a je jedným zo šiestich cintorínov americkej spoločnosti „Forest Lawn Memorial Parks & Mortuaries". Je to prvý zo série neskorších pamätných parkov Forest Lawn Memorial Park v USA a Kanade. Je v ňom pochovaných niekoľko známych osobností.

História
--------

Forest Lawn Memorial Park Glendale bol založený v roku 1906 ako neziskový cintorín niekoľkými obchodníkmi zo San Francisca. Od roku 1917 je považovaný za pamätný park. Jeho zakladateľ Hubert L. Eaton bol presvedčený o šťastnom živote po smrti a myslel si, že väčšina cintorínov sú škaredé a chcel vytvoriť oddychové miesto, ktoré by odrážalo jeho optimistické myšlienky o smrti.

Súčasný stav
------------

Na cintoríne sa tiež nachádzajú tzv. uzavreté záhrady, ktoré nie sú prístupné verejnosti, kde majú svoje hrobky niekoľko osobností ako napríklad Walt Disney, Michael Jackson či Elizabeth Taylor.

Forest Lawn Memorial Park Glendale má tri kaplnky v ktorých niekoľko známych osobností, ako napríklad Jane Wyman či Ronald Reagan, mali v kaplnkách svadbu. Na celom parku je pochovaných viac ako 335 000 ľudí a každý rok ho navštívi viac ako milión ľudí. V roku 2009 sa objavil priveľký záujem o návštevu cintorína kvôli smrti Michaela Jacksona.

Pochované osobnosti
-------------------

|  |  |  |  |
| --- | --- | --- | --- |
| * Robert Alda
* Lauren Bacall
* Lucille Ball
* Betty Blythe
* Nat King Cole
* Ellen Corby
* Dorothy Dandridge
* Walt Disney
* Ralph Edwards
* Errol Flynn
* Jean Harlow
* Edith Head
* James W. Horne
 | * Michael Jackson
* Jennifer Jones
* Kathryn Kuhlman
* Carole Landis
* Carole Lombard
* Ted McCord
* Alla Nazimova
* Dick Powell
* Will Rogers
* Charles Ruggles
* Barbara Ruick
* Norma Shearer
* Louis Silvers
 | * James Stewart
* Jan Styka
* Elizabeth Taylor
* Dimitri Tiomkin
* Genevieve Tobin
* Spencer Tracy
* Clara Ward
* Johnny Guitar Watson
* Mary Wells
* Ed Wynn
* J Dilla
* Robert Young
* Lee Zahler
 |  |

Galéria
-------

* 
* 
* 
*

Zdroj
-----

*Tento článok je čiastočný alebo úplný preklad článku Forest Lawn Memorial Park (Glendale) na anglickej Wikipédii.*
**Dušan Brucháč** (\* 30. máj 1923 Slovenská Ľupča – † 11. apríl 1988 Bratislava) bol lekár-gynekológ, vysokoškolský pedagóg.

Jeho otec Ľudovít Brucháč, jeho matka Anna rod. Markušovská, jeho manželka Viera rod. Krseková.

Životopis
---------

Navštevoval ľudovú školu v Slovenskej Ľupči (1929-1935), študoval na gymnáziu v Prešove (1935-1944), na Lekárskej fak. UK v Bratislave, kde v roku 1950 získal titul MUDr.. V roku 1960 získal titul CSc. v roku 1961 doc. v roku 1974 univ. prof. Absolvoval študijné cesty a pobyty v ZSSR, Holansku, Francúzsku, Mexiku a Mongolsku. V rokoch 1950-1951 pôsobil ako asistent na gynekologicko-pôrodníckej klinike Lekárskej fakulty UK v Bratislave, neskôr ako interný ašpirant v Ústave pre starostlivosť o matku a dieťa v Prahe; od roku 1976 vedúci Katedry gynekológie a pôrodníctva II. a prednosta II. gynekologicko-pôrodníckej kliniky Lekárskej fakulty UK v Bratislave.

Popredný slovovenský gynekológ a pôrodník, jeden zo zakladateľov a budovateľov II. gynekologicko-pôrodníckej kliniky v Bratislave. Popri pedagogickej práci sa venoval vedeckovýskumnej činnosti, zameriaval sa na problematiku fyziológie a patológie pôrodníctva, skúmal vplyv barbiturátov na priebeh tehotnosti, rozpracoval metódy a postupy pri zbezbolestňovaní pôrodu. Zaoberal sa zavádzaním elektrografických, endoskopických, sonografických a laboratórnych vyšetrovacích metód do gynekologickej praxe. Autor a spoluautor odborných prác, vysokoškolských učebníc, vyše 80 vedeckých štúdií, ktoré publikoval v odborných časopisoch a zborníkoch. Jeden zo zakladateľov Dunajských kongresov gynekológov, zúčastnil sa na tvorbe dvoch zdravotníckych filmov. Aktívny účastník SNP, redaktor a hlásateľ Slobodného slovenského vysielača v Banskej Bystrici. Hlavný odborník pri Ministerstve zdravotníctva pre gynekológiu a pôrodníctvo, funkcionár Čs.lekárskej spoločnosti J.E. Purkyňu, predseda Slovenskej gynekologicko-pôrodníckej spoločnosti.

Ocenenia
--------

* 1964 - pamätná medaila k 20. výr. SNP
* 1974 - Za vynikajúcu prácu

Dielo
-----

* Teoria a prax zbezbolestňovania pôrodu, Bratislava r. 1963
* Gynekológia a pôrodníctvo 1-5. Martin r. 1972-1987 (spoluautor)

Literatúra
----------

* BRUCHÁČ, Dušan. In:  *Biografický lexikón Slovenska*. Zväzok I A – B. Martin : Slovenská národná knižnica; Národný biografický ústav, 2002. 638 s. ISBN 80-89023-16-9. S. 576 – 577.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5836 0747
* NK ČR: nlk20050167611
* SNK: 173854
* VIAF: 84872351
**Duálny priestor** alebo **duálny vektorový priestor** je matematický pojem z oblasti funkcionálnej analýzy. Pre každý daný vektorový priestor *V* existuje jeho jednoznačný **Duálny priestor** *V\** *(V dual)* ktorý pozostáva z množiny lineárnych funkcionálov na *V*.

Rozlišujeme 2 typy duálnych priestorov: 
- algebrický duálny priestor (je definovaný pre všetky vektorové priestory). 
a kontinuálny duálny priestor.

Definícia
---------

Nech **V** je vektorový priestor nad poľom *F*. Duálnym priestorom k priestoru *V* voláme množinu lineárnych funkcionálov {\displaystyle V^{\ast }} *φ*: *V* → *F*', pričom *V\** sa tiež stáva vektorovým priestorom pokiaľ sú na ňom definované nasledovné lineárne operácie sčitovania vektorov (lineárnych funkcionálov) a skalárneho násobenia:

```
{\displaystyle {\begin{aligned}&(\phi +\psi )(x)=\phi (x)+\psi (x)\\&(a\phi )(x)=a(\phi (x))\end{aligned}}}
```

pre všetky *φ*, *ψ* ∈ *V\**, *x* ∈ *V*, *a* ∈ *F* (a=skalár).

Literátura
----------

* Rudin, W.: *Functional Analysis*. McGraw-Hill, 1973.

Externé odkazy
--------------

* Článok o duálnych priestoroch - Wolfram MathWorld (po anglicky).
* Duálny priestor - PlanetMath (po anglicky).
**Riadenie kvality** (iné názvy: **kontrola kvality**; zriedkavo **regulácia kvality**; staršie: **riadenie akosti**, **kontrola (a regulácia) akosti**, **regulácia (a kontrola) akosti**; angl. *quality control*, skr. QC) je podľa ISO 9000 "časť manažérstva kvality zameraná na plnenie požiadaviek kvality". Alternatívna (staršia a trochu užšia) definícia znie "pracovné metódy a činnosti používané na splnenie požiadaviek na kvalitu".

Anglické slovo control v názve neznamená kontrolu v pravom slova zmysle (tá je po anglicky inspection), ale znamená v podstate reguláciu (v kybernetickom a technickom zmysle), čiže riadenie so spätnou väzbou a nápravou. 

Riadenie kvality je podmnožina zabezpečovania kvality (angl. *quality assurance*, skr. QA) zahŕňajúca najmä činnosti súvisiace s kontrolou (*inspection*) a nápravou. Podľa niektorých interpretácií pojem riadenie kvality zahŕňa aj samotnú kontrolu (*inspection*, napr. výstupnú kontrolu), podľa iných ju nezahŕňa a len na nej bezprostredne stavia.

Pojem riadenie kvality zahŕňa "vypracovanie a realizovanie základných dokumentov opisujúcich úlohu vrcholového manažmentu, ale aj ostatných hierarchických stupňov vo vzťahu k riadeniu kvality, ako je vypracovanie vízie, stratégie, politiky a cieľov kvality, pravidelné hodnotenie dosahovaných výsledkov plánovaných v týchto dokumentoch, ako aj používanie vhodných metód a nástrojov na riadenie kvality."

Referencie
----------

1. ↑  STN EN ISO 9000:2016
2. 1 2 3 4 5  MATEIDES, Alexander, a kol. Manažérstvo kvality : história, koncepty, metódy. 1. vyd. Bratislava : Epos, 2006. 751 s. ISBN 80-8057-656-4. S. 73.
3. ↑  STN EN ISO 11133:2016
4. ↑   *Nemecko-slovenský technický slovník. 2. diel*. 1. vyd. Bratislava : Alfa, 1993. ISBN 80-05-01193-8. S. 686.
5. ↑  KOČIŠ. F. Slová kvalita a akosť ako synonymá. In: Kultúra slova 1986, č. 2, S. 37
6. ↑   *Statistika*. [s.l.] : Ústřední komise lidové kontroly a statistiky, 1992. 514 s. S. 431.
7. ↑   *Zborník Filozofickej fakulty Univerzity Komenského (Paedagogica)*. [s.l.] : Slovenské pedagogické nakl. 2006. 236 s. S. 17.
8. ↑  HAHN, Dietger; LASSMANN, Gert. *Produktionswirtschaft — Controlling industrieller Produktion (Band 1 Grundlagen, Führung und Organisation, Produkte und Produktprogramm, Material und Diestleistungen)*. [s.l.] : Springer-Verlag, 2013. 478 s. ISBN 978-3-642-53723-3. S. 177.
9. 1 2 3  GEIGER, W. Vorstudie zur QZ-Kolumne August 2002 zum Begriff Qualitätslenkung, 2002
10. 1 2   *Qualitätssicherung* [online]. wirtschaftslexikon.gabler.de, [cit. 2020-05-26]. Dostupné online.
11. ↑  STN EN ISO 9000:2016
12. ↑  STN EN 14534+A1:2007
13. ↑
14. ↑  Vijayan V. & Ramakrishnan H.. *Total Quality Management (For Tamil Nadu Universities)*. [s.l.] : S. Chand Publishing, 2014. 276 s. ISBN 978-93-84319-55-7. S. 8.
**Milan Fijala**, tiež **Milan Fiala** (\* 16. február 1877, Dunajská Streda – † 16. január 1964, Bratislava) bol slovenský odborár a komunistický politik nemeckého pôvodu v období medzivojnového Česko-Slovenska. 

Povolaním bol kovorobotník. Už v roku 1894 bol organizovaný v odborovom hnutí pracovníkov kovopriemyslu v Bratislave.   

V obecných voľbách v roku 1923 bol za Komunistickú stranu Česko-Slovenska (KSČ) zvolený za poslanca bratislavského mestského zastupiteľstva. Po parlamentných voľbách v roku 1925 získal senátorský mandát v Národnom zhromaždení. V senáte zasadal v kultúrnom a technicko-dopravnom výbore. V parlamente vystupoval po nemecky. V obecných voľbách v roku 1938 kandidoval do bratislavského mestského zastupiteľstva za nemeckú sociálnodemokratickú stranu (nemecky: Deutsche sozialdemokratische Arbeiterpartei in der Tschechoslowakischen Republik) (DSAP).

V roku 1948 bol ešte vo svojich 71 rokoch zamestnaný v podniku *Dunostrov* v Dunajskej Strede a stále bol činný v odborovom hnutí.

Referencie
----------

1. 1 2   Najstarší odborár. *Práca*, 1948-08-12, roč. III, čís. 213, s. 4.
2. ↑   Voľby v Bratislave. *Slovenský denník*, 1923-09-17, roč. VI, čís. 210, s. 1.
3. ↑   *Register-menný* [online]. Spoločná česko-slovenská digitálna parlamentná knižnica, [cit. 2023-01-06]. Dostupné online.
4. ↑   *Stenozáznam zo zasadnutia Senátu Národného zhromaždenia 26.6. 1926* [online]. psp.cz, [cit. 2023-01-06]. Dostupné online.
5. ↑   12. júna bude v Bratislave 14 kandidátok. *Slovenský denník*, 1938-05-31, roč. XXI, čís. 126, s. 1.
**Spor o univerzálie** je scholastický spor o to, či univerzálie sú objektívne, reálne, alebo či sú to len názvy vecí. Podľa krajného realizmu existujú univerzálie pred vecami. Proti stredovekým realistom stáli stredovekí nominalisti, ktorí zasa tvrdili, že univerzálie sú mená (nomina).

Spor o univerzálie (hoci má viacstoročnú prehistóriu) sa datuje od posledných desaťročí 11. stor. a prvých desaťročí 12. stor. v Európe.

Otázka znela, či všeobecné pojmy, akým je napríklad pojem človeka, jestvujú reálne ako individuálne veci. Jestvuje aj všeobecný pojem človeka (ktorý nám hovorí, že človek je rozumné zviera), alebo len konkrétny Peter, konkrétny Ján či Ondrej?

Tí, ktorí na otázku, či sú univerzálie reálne, odpovedali kladne, nazývajú sa realisti (lat. res – vec). Realisti boli dokonca naklonení vyhlasovať pojmy, univerzálie, idey za reálnejšie než jednotlivé veci. Tvrdili, že univerzálie sú pred vecami, pričom sa často odvolávali na Platónovu náuku o ideách ako pravom bytí a vzore všetkých vecí. Predstavitelia opačnej pozície sa nazývali nominalisti (lat. nomen – meno). Podľa nominalistov reálne jestvujú len jednotlivé znaky, ktoré sú našimi výtvormi.

Napriek viacerým pokusom o riešenie sa spor medzi realistami a nominalistami tiahne celým stredovekom, pričom na konci prevládnu nominalistické koncepcie (John Duns Scotus, William Occam). V obidvoch táboroch nájdeme okrem krajných pozícií aj predstaviteľov umiernených koncepcií. Napríklad najvýznamnejší scholastický filozof Tomáš Akvinský bol stúpencom umierneného realizmu.

Aj novoveká filozofia a súčasná filozofia sa vracia k tomuto sporu, pretože v jeho pozadí je stále aktuálny problém vzťahu všeobecného a jednotlivého. Otázku, či všeobecným pojmom zodpovedá nejaká realita, alebo ide len o umelé, konvenčne prijaté znaky, si filozofi kladú dodnes. Spolu s nimi si ju kladú aj logici, matematici, psychológovia a jazykovedci. Nastolením problému reality univerzálií sa stredoveká filozofia obracia aj k dnešnej filozofii a súčasnej vede.

Externé odkazy
--------------

* FILIT – zdroj, z ktorého pôvodne čerpal tento článok.
**Spoločné vyšetrovacie a liečebné zložky** (SVALZ) sa podieľajú na zabezpečovaní zdravotníckej starostlivosti poskytovaním diagnostických a liečebných služieb pre ambulantnú i lôžkovú zložku zdravotníckych zariadení. Vo veľkej väčšine ide o oddelenia, ktoré nemajú vlastné lôžka či pacientov; tí sú k nim s príslušnou požiadavkou na diagnostiku alebo liečbu odosielaní z ambulancií a/alebo lôžkových oddelení.

Zahŕňajú tieto pracoviská:

* klinická biochémia,
* hematológia a transfúziológia,
* pracovné lekárstvo a klinická toxikológia,
* klinická imunológia,
* nukleárna medicína,
* klinická mikrobiológia,
* patologická anatómia,
* lekárska genetika,
* rádiológia,
* klinická rádiofyzika,
* rádioterapia,
* fyziatria,balneológia a liečebná rehabilitácia,
* centrálna sterilizácia,
* funkčná diagnostika,
* klinická farmakológia.

Najviac odštátnených pracovísk samostatných zariadení SVALZ je v odboroch fyziatria, balneológia a liečebná rehabilitácia, rádiológia, klinická biochémia, lekárska imunológia a patológia.

V budúcnosti by sa mali spoločné vyšetrovacie a liečebné zložky zlučovať do laboratórií poskytujúcich služby pre širšie spádové územie, aby sa prístroje využívali efektívnejšie.
Vlajka Etiópie
**Vlajka Etiópie** má tri vodorovné pruhy, zelený, žltý a červený. V roku 1995 na vlajku do žltého pruhu doplnili päťramennú hviezdu.

Vlajka bez päťramennej hviezdy uprostred bola zavedená roku 1897, vtedy však s pruhmi v opačnom farebnom poradí, a ako prvá niesla populárne panafrické farby, ktoré neskôr prevzala Ghana (1957) a po nej rada ďalších afrických štátov po získaní nezávislosti (Guinea, Guinea-Bissau, Sv. Tomáš, Kamerun, Mali, Senegal, Togo, Benin, Rwanda). Je pravdepodobné, že tieto farby boli prevzaté z označení používaných v etiópskom vojsku alebo sú to obľúbené farby etiópskeho ľudového umenia. Starší oficiálny výklad hovorí, že zelená farba symbolizuje úrodnosť pôdy a nádej, žltá lásku k vlasti, prírodné bohatstvo, mier a cirkev, červená silu a krv preliatu za udržanie slobody.

Do roku 1975 bol v strede vlajky umiestnený korunovaný etiópsky lev.

Galéria
-------

* Vlajka Etiópie (1975 – 1987) a (1991 – 1996)Vlajka Etiópie (1975 – 1987) a (1991 – 1996)
* Vlajka Etiópie (do roku 1975)Vlajka Etiópie (do roku 1975)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Etiópie**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
**Fetch** je druh vojenského robota slúžiaci na odmínovanie.

Na svete je obrovské množstvo mín, ktoré sú artefaktmi vojnových konfliktov. Zamínované sú rozľahlé územia, obývané civilným obyvateľstvom. Každoročne tisícky osôb prichádzajú o život alebo sú zmrzačené pri náhodných výbuchoch, ale aj pri cielenom odmínovaní. Pomôcť znížiť riziko, urýchliť odmínovanie a zautomatizovať túto činnosť možno použitím robotov. 

V roku 1996 vyvinula spoločnosť iRobot odmínovacieho robota pod názvom Fetch. V súčasnosti existuje jeho druhá verzia, Fetch II. Roboty sú konštruované tak, aby napriek svojej sofistikovanosti boli zhotoviteľné ľahko a s čo najnižšími nákladmi. Zaujímavosťou je, že pracujú v skupinách po štyroch. Skupina robotov je ovládaná diaľkovo operátorom. Ten vymedzuje územie, na ktorom operujú, a sleduje priebeh odmínovania. Samotný proces je však absolútne automatizovaný. Zariadenia si samy vyberajú trasy, po ktorých sa pohybujú, pričom svoje trajektórie zakresľujú do elektronickej mapy, ktorú vidia všetky roboty aj operátor. Cieľom je optimalizovať činnosť tak, aby prešli čo najkratšiu trasu, ale skontrolovali celé územie a neduplikovali navzájom svoju prácu.
Vlajka Ghany
**Vlajka Ghany** – Ghana bola prvá krajina „*čiernej*" Afriky, ktorá získala po druhej svetovej vojne – roku 1957 – nezávislosť. Na jej vlajke sa objavili vodorovné pruhy červený, žltý a zelený, čo je pôvodný sled farieb najstaršieho samostatného afrického štátu Etiópie, ktoré sa stali tzv. panafrickými farbami, aj keď vždy s inou symbolikou.

Na ghanskej vlajke červená pripomína nezávislosť a krv hrdinov padlých v boji za slobodu, žltá nerastné bohatstvo, hlavne zlato, po ktorom mala krajina aj svoje skoršie meno (*Zlaté pobrežie*), zelená lesy aj úrodné pole otčiny. Čierna paťramenná hviezda symbolizuje africkú slobodu a čierne obyvateľstvo. 

Vlajka bola zavedená roku 1957, v rokoch 1964 – 1966 bol jej stredný pruh biely ako u vlajky vtedajšej ľudovej strany, ktorá v tej dobe bola jedinou legálnou politickou stranou v krajine.

Galéria
-------

* Súčasná námorná vlajka GhanySúčasná námorná vlajka Ghany

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Ghany**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
Vlajka Grenady (pomer 3:5)
**Vlajka Grenady** má list zo širokým červeným okrajom, v ktorom sú pri hornom aj dolnom okraji umiestnené vždy tri žlté päťramenné hviezdy. Vnútorné obdĺžnikové pole je uhlopriečkami rozdelené na štyri trojuholníky: prví a tretí zelený, druhý a štvrtý žltý. V prvom trojuholníku je hnedý muškátový oriešok vyčnievajúci zo žltej dužiny. Uprostred listu je červený kruh a v ňom ďalšia žltá hviezda.

Červená farba znamená vrúcnosť, odvahu a vitalitu grenadského ľudu aj jeho neutíchajúce úsilie o slobodu, červený okraj naznačuje odhodlanie obyvateľov Grenady zachovať svornosť a jednotu ducha, žltá farba, reprezentujúca múdrosť, je zároveň symbolom slnka, ktoré žiari nad ostrovom, aj srdečnosti a priateľstva jeho ľudu. Zelená pripomína úrodnosť, bujnú vegetáciu a poľnohospodárstvo. Hviezdy vyjadrujú nádej, túžby a ideály, s ktorými sa grenadský národ zrodil, ich počet odpovedá šiestim administratívnym jednotkám štátu. Muškátový oriešok je tradičný poľnohospodársky produkt Grenady (tvorí tretinu svetového exportu) a pripomína aj niekdajšie meno ostrova – *Isle Of Spice* (*Ostrov korenia*). Sedem hviezd odpovedá počtu dištriktov (vrátane Grenadin).

Vlajka bola zavedená súčasne s vyhlásením nezávislosti Grenady v roku 1974.

Galéria
-------

* Súčasná námorná a štátna vlajka GrenadySúčasná námorná a štátna vlajka Grenady
* Súčasná námorná vojenská vlajka GrenadySúčasná námorná vojenská vlajka Grenady

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
**Vorbis** je slobodný stratový kompresný formát pre audio, vyvinutý nadáciou Xiph.Org. Jeho účelom je nahradiť formát MP3. Zvyčajne je používaný v spojení s kontajnerom Ogg, Matroska alebo WebM.

**libvorbis** je softvérová referenčná implementácia (kodek) formátu Vorbis.

Špecifikácia formátu Vorbis bola vydaná v máji 2000. Stabilná verzia (1.0) referenčného softvéru libvorbis bola vydaná 19. júla 2002. Formát Vorbis bol zmrazený v máji 2000, čo znamená, že všetky súbory vytvorené podľa zverejnenej špecifikácie budú prehrávateľné všetkými budúcimi prehrávačmi dodržujúcimi špecifikáciu.

Chris Montgomery, neskorší zakladateľ nadácie Xiph.Org, vyvíjal slobodný formát audio kompresie už od roku 1993. Intenzívny vývoj formátu Vorbis začal po septembri 1998, kedy bol zverejnený líst z organizácie Fraunhofer Society, že sa chystajú vyžadovať licenčné poplatky za formát MP3. Projekt Vorbis začal ako jedna zo súčastí projektu Ogg (ktorý bol vtedy označovaný ako multimediálny projekt OggSquish). K projektu sa postupne pridalo množstvo ďalších vývojárov.

Vývoj referenčnej implementácie libvorbis neustále pokračuje a jej posledná verzia je 1.3.6 z jula 2020.

  


| * z
* d
* u
Audiovizuálna kompresia dát |
| --- |
| Obrázky | 
* APNG
* BMP
* GIF
* JPEG XR
* JPEG
* JPEG 2000
* MNG
* PCX
* PNG
* SVG
* TIFF
* WBMP
* XPM

 |
| Video | 
* MPEG-1
* MPEG-2
* MPEG-4
* MPEG-5 = part1 (EVC) + part2 (LC EVC)
* H.264/MPEG-4 AVC
* H.265/mpegH HEVC
* H.266/MPEGi VVC
* VP8
* VP9
* AV1
* HuffYUV
* RealVideo
* Theora
* Dirac
* WMV
* Apple ProRes

 |
| Zvuk | 
* AAC
* Apple Lossless
* AC-3
* AMR
* ATRAC
* CELT
* FLAC
* G.711
* G.729
* MP3
* MOD
* Opus
* Speex
* Vorbis
* TAK
* WAV
* WMA
* Musepack

 |
| Kontajnery | 
* AVI
* Ogg
* MPEG
* QuickTime
* ASF
* MP4
* Matroska
* VOB

 |
**Vorvaňovec anarnak** alebo **anarnak zobatý** alebo **vorvaňovec zobatý** (lat. *Hyperoodon ampullatus*) je druh morského cicavca z čeľade *Ziphiidae*.

Výskyt
------

Vorvaňovec anarnak je svojím výskytom viazaný na chladné a mierne vody severného Atlantiku a Pacifiku.

Jeho životný priestor siaha od Davisovho prielivu a pobrežia Nového Škótska cez severný Atlantik, Island a Faerské ostrovy až po Špicbergy a Britské ostrovy.

Opis a spôsob života
--------------------

Porovnanie s človekom
Vorvaňovec anarnak dorastá do dĺžky 8 - 10 metrov. Samice bývajú v priemere o jeden meter menšie. Hmotnosť sa pohybuje medzi 6 - 7 tonami. Telo vorvaňovca anarnaka je pomerne zavalité, s klenutou hlavou a výrazným zobákom. Dospelé zvieratá sú svetlo šedé s bielym bruchom, mladý jedinci sú podstatne tmavší. Žije v skupinách od päť do dvadsať kusov, pričom mimo dobu rozmnožovania žijú samci a samice s mláďatami oddelene. Hlavnou potravou anarnaka sú hlavonožce, ktoré loví aj v hĺbkach okolo 1 km. Pod vodou vydrží bez nadýchnutia až 20 minút a v tomto smere ho prekoná len vorvaň.

Zdroj
-----

1. ↑  IUCN Red list 2020.10. Prístup 25. jún 2022

* *časopis ABC*

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Vorvaňovec anarnak**
* Spolupracuj na Wikidruhoch Wikidruhy ponúkajú informácie na tému **Vorvaňovec anarnak**
Vlajka Belize
**Vlajka Belize** je tmavo modrá, pri hornom a dolnom okraji má úzke červené pruhy (ich šírka sa rovná desatine šírky vlajky) a v prostriedku veľké biele kruhové pole, v ktorom je štátny znak vo venci 50 zelených vavrínových lístkov. Znak má štít rozdelený obrátenou vydlicou. Vpravo hore je drevená palica a pádlo, vľavo sekera a dvojručná píla. Je to pripomienka ťažby a transportu dreva, hlavne mahagonového (mahagonovník je tiež v pozadí znaku), predtým základu ekonomiky zeme. Dopravu dreva do Európy pripomína trojsťažňová plachetnica. Strážcovia štítu sú mestic (zo sekerou) a kreol (s pádlom). Na stuhe je heslo *SUB UMBRA FLOREO* (*V tieni rozkvitám*). Počet lístkov vavrínového venca symbolizuje rok 1950, kedy sa aktivizovalo hnutie za oslobodenie zeme z britskej nadvlády. 

Vlajka sa používa od vyhlásenia nezávislosti v roku 1981 a nadväzuje na vlajku zavedenú polooficiálne už v roku 1950 a viac rozšírenú od roku 1965, ktorá však bola vlastne vlajkou *Zjednotenej ľudovej strany*. Preto bola na žiadosť *Zjednotenej demokratickej strany* doplnená červenou farbou tejto opozičnej strany, a to vo forme vodorovných prúžkov.

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
**Vnímanie** (iné názvy: **zmyslové vnímanie, percepcia, percipovanie**) je nadobúdanie vnemov
vo vedomí prostredníctvom zmyslov; psychický poznávací proces, utváranie sa vnemu pri odzrkadľovaní sa objektov, javov a procesov vonkajšieho sveta a vnútorného sveta vo vedomí prostrednictvom zmyslových orgánov. 

Vnímanie je prirodzená analyticko- syntetická činnosť centrálnej nervovej sústavy pri usporadúvaní, štrukturovaní jednotlivých pocitov do zmysluplných útvarov. Vnímanie je subjektivne poznávanie reality, nie je to však proces pasívny.

Vnímanie existuje vo vzájomnej spätosti s pociťovaním, bez ktorého nemôže existovať. Nemáme možnosť pociťovať, vidieť len zelenú farbu, alebo zeleň ako takú. Vždy je niečo zelené. Okolité predmety a javy percipujeme ako celky.

Vnímanie závisí od predchádzajúcich poznatkov a skúseností. Čím väčšie skúsenosti a poznatky má človek o objektoch, ktoré vníma, tým pestrejší a bohatší je obsah jeho vnemov.

Vnímanie závisí od vrodených daností organizmu. Vnemy zdravého človeka sú kvalitatívne dokonalejšie ako vnemy zmyslovo a psychicky znevýhodneného jednotlivca.

Vnímanie závisí aj od aktivácie a motivácie vnímajúceho človeka, od jeho potrieb, záujmov a postojov.

Na základe percepčnej funkcie zmyslových orgánov a analyticko-syntetickej činnosti mozgovej kôry rozoznávame viacero druhov vnímania.

Názory na percepciu vo filozofii
--------------------------------

Percepcia sú dojmy (pocity) a idey (zmyslové obrazy pamäti) v ich jednotlivosti i súhrnne (David Hume).

Percepcia je nižšia (neuvedomená) forma duchovna (Gottfried Wilhelm Leibniz)

Podľa Aristotela je vnímanie prvý stupeň poznania, ukazuje zovňajšok vecí.

Podľa Prótagora je vnímanie totožné s poznaním. Vnímanie sa mení podľa veku a stavu tela.

Podľa J. Piageta vnímanie vzniká z primárnych senzoricko-motorických reakcií, ktoré sa stávajú pohyblivejšie a bohatšie, najmä v situáciách, ktoré sú príliš komplexné na to, aby mohli byť štruktúrou okamžitou. Vnemy sú závislé od vnemového poľa, no nie sú výsledkami vnímania (vnímacej činnosti), hoci sú ním podmienené. No na druhej strane vnemy nie sú ani v počiatočných štádiách ešte štruktúrované. Ich štrukturácia sa odohráva činnosťou jedinca, ktorý sa s realitou stýka a vytvára senzoricko-motorickou činnosťou celostné, ale sprvu neadekvátne schémy. Vnímanie je subjektívne skresľujúce, pretože jedinec nadväzuje síce bezprostredný kontakt s predmetom, ale ide iba o kontakt čiastočný. Štruktúry, ktoré vytvára vnímanie, sú štatistickej povahy a na rozdiel od myšlienkových štruktúr sú nevratné. Vnímanie sa vzájomne ovplyvňuje s myslením, samo osebe by nikdy nedospelo k poznaniu napr. toho, že slnko na východe nevychádza, ale že Zem sa otáča okolo svojej osi.

Iné projekty
------------

Wikicitáty
* Spolupracuj na Wikicitátoch Wikicitáty ponúkajú citáty od alebo o **Vnímanie**

Externé odkazy
--------------

* FILIT – zdroj, z ktorého pôvodne čerpal tento článok.
Vlajka Eritrey
**Vlajka Eritrey** pozostáva z troch trojuholníkov. Zelený pravouhlý trojuholník umiestený v hornom vlajúcom cípe symbolizuje plodnosť krajiny, modrý pravouhlý trojuholník v dolnom vlajúcom cípe znamená oceán. Červený žrďový rovnoramenný trojuholník s vrcholom v strede vlajúceho okraja pripomína krv preliatú v boji za nezávislosť. V ťažisku červeného trojuholníka je umiestená olivová vetva obklopená vencom 14 olivových listov na každej strane.

Eritrea bola do roku 1952 talianskou kolóniou. Potom ju do roku 1952 spravovala britská armáda, až kým nezískala postavenie autonómnej oblasti *Federatívneho zväzku Etiópie a Eritrey*. Po zdĺhavých bojoch 24. mája 1993 vyhlásila Eritrea svoju nezávislosť a odtrhnutie sa od Etiópie. Vlajka Eritrey je jednou z verzií *Eritrejského národno oslobodzovacieho frontu*. Súčasťou vlajky je zobrazenie olivového venca, ktoré pochádza zo staršej vlajky, ktorú používali v rokoch 1952 až 1959.

Vlajka bola prijatá 5. decembra 1995.

Galéria
-------

* Súčasná prezidentská vlajka EritreySúčasná prezidentská vlajka Eritrey

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Eritrey**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
Vlajka Bulharska.
**Vlajka Bulharska** je obdĺžnik tvorený tromi vodorovnými pruhmi – bielym, zeleným a červeným, – ktorých pomer je 3:5. Zástava bola zavedená 22. novembra 1990.

Symbolika farieb
----------------

Hoci sú farby na vlajke založené na panslavistickej tradícii, hovorí sa, že:

* biela má symbolizovať slobodu
* červená udatnosť ľudí a krv bulharského národa vyliatu za slobodu
* zelená symbolizuje zelené pohoria tejto krajiny

História vlajky
---------------

Pod tureckou nadvládou Bulharsko nemalo štátnu zástavu. Počas národnooslobodzovacích bojov koncom 19. storočia sa začali používať vlajky s rôznymi variáciami farieb. Vlajka pôvodne niesla panslovanské farby (biela modrá, červená). Prostredný pruh bol modrý a vlajka bola podobná vlajke Ruska. V tom čase bolo navrhnuté horizontálne zoradenie trikolóry práve na jej základe. Po získaní nezávislosti Bulharska v roku 1878 bol prostredný pruh nahradený zeleným vzhľadom na poľnohospodársky charakter Bulharska.

V roku 1990 bol kvôli komunistickým symbolom z horného rohu odstránený znak leva obklopeného vencom obilných klasov a červenou hviezdou nad hlavou s ozubeným kolieskom. Päťramenná hviezda mala predstavovalo komunizmus a ozubené koliesko bolo symbolom industrializácie. Obilné klasy predstavovali poľnohospodárske zameranie krajiny. Pod týmto znakom bola stuha s rokmi 681, kedy bol založený prvý bulharský štát a 1944, kedy sa k moci dostala komunistická strana.

Galéria
-------

* Súčasná námorná vlajka Bulharska.Súčasná námorná vlajka Bulharska.
* Súčasná námorná a vojenská vlajka Bulharska.Súčasná námorná a vojenská vlajka Bulharska.
* Vlajka Bulharska (1878 – 1944).Vlajka Bulharska (1878 – 1944).
* Vlajka bulharskej menšiny žijúcej v Srbsku.Vlajka bulharskej menšiny žijúcej v Srbsku.
* Vlajka Bulharska používané pre menšiny v Albánsku.Vlajka Bulharska používané pre menšiny v Albánsku.

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Bulharska**

| * z
* d
* u
Vlajky európskych krajín |
| --- |
| 
* Albánsko Albánsko
* Andorra Andorra
* Belgicko Belgicko
* Bielorusko Bielorusko
* Bosna a Hercegovina Bosna a Hercegovina
* Bulharsko Bulharsko
* Cyprus Cyprus
* Česko Česko
* Čierna Hora Čierna Hora
* Dánsko Dánsko
* Estónsko Estónsko
* Fínsko Fínsko
* Francúzsko Francúzsko
* Grécko Grécko
* Holandsko Holandsko
* Chorvátsko Chorvátsko
* Island Island
* Írsko Írsko
* Lichtenštajnsko Lichtenštajnsko
* Litva Litva
* Lotyšsko Lotyšsko
* Luxembursko Luxembursko
* Maďarsko Maďarsko
* Malta Malta
* Moldavsko Moldavsko
* Monako Monako
* Nemecko Nemecko
* Nórsko Nórsko
* Poľsko Poľsko
* Portugalsko Portugalsko
* Rakúsko Rakúsko
* Rumunsko Rumunsko
* Rusko Rusko
* San Maríno San Maríno
* Severné Macedónsko Severné Macedónsko
* Slovensko Slovensko
* Slovinsko Slovinsko
* Španielsko Španielsko
* Spojené kráľovstvo Spojené kráľovstvo
* Srbsko Srbsko
* Švajčiarsko Švajčiarsko
* Švédsko Švédsko
* Taliansko Taliansko
* Turecko Turecko
* Ukrajina Ukrajina
* Vatikán Vatikán

 |
| 
* **Ostatné územia:** Ålandy Ålandy
* Faerské ostrovy Faerské ostrovy
* Gibraltár Gibraltár
* Guernsey Guernsey
* Jersey Jersey
* Man Man

 |
**Friedman** je fiktívna postava amerického televízneho seriálu Joan z Arkádie. Jej postavu stvárnil Aaron Himelstein.

Charakteristika
---------------

Friedman navštevuje Arkádsku strednú školu. Je Lukov najlepší priateľ. Je židovského vierovyznania. V Lukovom počítači má uchované nahotinky. Keď Luke chodil s Glynis (Mageina Tovah), vymyslel si Birty – imaginárne dievča. Bola to katolíčka, študentka dievčenskej školy. „Cítil som sa ako osamelý vodík vedľa molekuly vody," vysvetľoval Lukovi. Po tom, čo ju Luke nechal, všetko sa vrátilo do normálu. 

Keď prišla Joanina kamoška Judith, začal ju obletovať. Naučil sa celého Hamleta (čo mu trvalo 3 týždne), ale nezískal si jej srdce. Stále bral vážne bozk, ktorý mu dala, keď bola na mol. Doniesol jej aj kvety - margaréty na znak vernosti, fenikel - lichôtok a rozmarín - spomienok. Po jej smrti bol strašne smutný.
Na škole ho začala obletovať Stevie Marxová (Haylie Duff), no on si to neuvedomoval. Stále miloval Judith. 

| * z
* d
* u
**Joan z Arkádie** |
| --- |
| Girardiovci | 
* Joan Girardiová
* Will Girardi
* Helen Girardiová
* Luke Girardi
* Kevin Girardi

 |
| Ostatní | 
* Grace Polková
* Adam Rove
* Judith Montgomeryová
* Friedman

 |
| 
* Zoznam častí
* Zoznam postáv
* Kategória článkov

 |
**Frieda Inescort** (vl. menom *Frieda Wrightman*, \* 29. jún 1901, Edinburgh, Škótsko, Spojené kráľovstvo – † 26. február 1976, Los Angeles, Kalifornia, USA) bola škótska herečka.

Detstvo a mladosť
-----------------

Narodila sa v Edinburghu a bola dcérou škótskeho novinára Johna „Jocka" Wrightmana a herečky Elaine Inescortovej, ktorá bola nemeckého a poľského pôvodu. Vzali sa v roku 1896, ale rozišli sa, keď bola ich dcéra ešte malé dieťa.

Kým žila v Británii písala do novín v Londýne. Po odchode do Spojených štátov nielen účinkovala, ale aj pracovala ako pomocná redaktorka The Exporter's Encyclopedia.

Kariéra
-------

Inescort bola divadelná, televízna a filmová herečka. Predtým ako začala svoju hereckú kariéru prevzala priezvisko jej matky, ktoré začala používať ako profesionálne meno. Značný úspech získala vďaka divadelnej úlohe Sorel Bliss v divadelnej inscenácii Noëla Cowarda, *Senná nádcha* na Broadwayi. Ďalej sa objavila aj v iných divadelných inscenáciách. V divadle účinkovala do roku 1948.

Vo filme debutovala v roku 1935, vo filme *The Dark Angel*. Mala hlavnú úlohu vo filme *Call It a Day* z roku 1937 v ktorom sa objavila po boku Olivie de Havilland. V roku 1940 po boku Greer Garsonovej a Laurencea Oliviera hrala vo filmovej adaptácii *Pýcha a predsudok*, kde stvárnila negatívnu rolu Caroline Bingley. O rok neskôr hrala po boku Freda Astaireho a Rity Hayworthovej v muzikáli *Nikdy nezbohatneš*.

Súkromný život
--------------

Bola vydatá od roku 1926 za spisovateľa Bena Raya Redmana a ich manželstvo bolo bezdetné. Začiatkom augusta 1961 spáchal Redman samovraždu užitím dvanástich tabletiek na upokojenie. Trpel depresiami. Redman zomrel vo veku 65 rokov.

Inescortovej bola diagnostikovaná skleróza multiplex v roku 1932. Po tragickej manželovej smrti sa jej choroba zrýchlila a v polovici 60. rokov už používala invalidný vozík. Inescort pracovala na financovaní výskumu liečby sklerózy multiplex.

Úmrtie
------

Zomrela vo veku 74 rokov vo Woodland Hills, v meste Los Angeles v Kalifornii. Príčinou smrti bola skleróza multiplex.

Iné projekty
------------

Commons
* Spolupracuj na Commons Commons ponúka multimediálne súbory na tému **Frieda Inescort**

Externé odkazy
--------------

* Frieda Inescort v Internet Movie Database (po anglicky)
* Frieda Inescort v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Frieda Inescort na anglickej Wikipédii.*

Autoritné údaje: * GND: 1199331708
* ISNI: 0000 0000 7140 4660
* LCCN: n79136416
* VIAF: 11132865
* WorldCat: lccn-n79136416
**Fridrich Zavarský** (\* 17. júl 1912, Šúrovce – † 24. december 1976, Lenzing, Rakúsko) bol slovenský matematik, fyzik a pedagóg.

Narodil sa v Šúrovciach v okrese Trnava.

V rokoch 1932 – 1937 študoval na UK v Prahe. Získal aprobáciu pre vyučovanie matematiky a fyziky. V septembri 1938 nastúpil na Rímskokatolícky mužský učiteľský ústav v Bánovciach nad Bebravou. Vyučoval matematiku, fyziku a chémiu. Prispieval do odborných matematických časopisov, poučno-vedecké články uverejňoval v časopise *Plameň* a v iných periodikách, bol pravidelným recenzentom časopisu *Filozofický zborník*. So študentmi naštudoval operetu *Novoveskí študenti* a *Amor šarapatí* i viaceré príležitostné scénky. Profesor Zavarský bol telom i dušou matematikom, hlboko pohrúženým do svojho odboru. Mnohokrát pri výklade matematických poučiek ani nevnímal okolie. Tak sa stávalo, že časť študentov nestačila vnímať jeho postupy a upadala do letargie. Tým sa utvárala jednak skupina matematikov a na druhej strane skupina tých, čo viac alebo menej „tápali". Profesor Zavarský bol viac teoretikom ako praktikom, predurčený prednášať matematiku na vyššej úrovni, ako boli učiteľské ústavy.

V Bánovciach pôsobil do roku 1945, kedy sa s rodinou odsťahoval do Rakúska. V Rakúsku pracoval ako hlavný matematik a fyzik závodu Zellwole v Lenzingu. Niekoľko rokov prednášal aj v Národnej univerzite v Lenzingu. Pre každý kurz matematiky, fyziky alebo štatistiky pripravoval skriptá v rozsahu 50 strán.

Zomrel 24. decembra 1976 v Lenzingu.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.
**Friedrich Dürrenmatt** [Dyrenmat] (\* 5. január 1921, Konolfingen – † 14. december 1990, Neuchâtel, Švajčiarsko), bol švajčiarsky po nemecky píšuci dramatik, prozaik a publicista.

Biografia
---------

Narodil sa v rodine protestantského kňaza vo Švajčiarsku. Študoval teológiu, filozofiu a literatúru. Pred tým, než sa stal spisovateľom, pôsobil aj ako kreslič, grafik a divadelný kritik. Od 70. rokov sa venoval výhradne literárnej tvorbe. Bol jedným z najlepších nemecky píšucich spisovateľov.

V roku 1968 odsúdil okupáciu Československa.

Literárny smer
--------------

Dürrenmatta vo veľkej miere ovplyvnil literárny smer existencializmus (jeho predstaviteľom bol napr. Franz Kafka), ako aj absurdná dráma.

Fyzici
------

Komédia v dvoch dejstvách s detektívnou zápletkou. V luxusnej psychiatrickej liečebni doktorky Mathildy von Zahnd sa „liečia" traja „šialení" fyzici:

* Herbert Georg Beutler – Isaac Newton
* Ernst Heinrich Ernesti – Albert Einstein
* Johann Wilhelm Möbius – August Ferdinand Möbius

Každý z nich postupne zavraždí jednu ošetrovateľku. Urobia tak pre zistenie, že ošetrovateľky pristupujú na ich šialené predstavy a oni sa domnievajú, že sa prezradia. Všetci traja sú totiž normálni. Beutler a Ernesti prišli do sanatória pod zámienkou choroby, aby získali geniálneho Möbia. Möbius žije v ústave už 15 rokov a jeho výskumy by umožnili ovládnuť svet a ohroziť ľudstvo. Napokon sa spolu dohovoria a volia si doživotný pobyt v sanatóriu. 
Ukáže sa však, že ich obeť je zbytočná. Doktorka Mathild von Zahnd odhalí ich tajomstvo, získa kópie Möbiových záznamov a jej cieľom je ovládnuť svet.
Divadelná hra je napísaná v klasickej forme jednoty miesta, času a deja, kombinuje detektívny príbeh s groteskou. Je to podobenstvo o súčasnej vede a politike a nastoľuje problém morálnej zodpovednosti vedcov a mocenského zneužitia vedy.

Dielo (nekompletné)
-------------------

### Hry

* 1949 *Romulus Veľký* – (Romulus der Grosse)
* 1952 *Manželstvo pána Mississippi* – (Die Ehe des Herrn Mississippi)
* 1954 *Herkules a Augiášov chliev* – (Herkules und der Stall des Augias)
* 1955 *Grék hľadá Grékyňu* – (Grieche sucht Griechin)
* 1956 *Návštěva staré dámy* – ((Der Besuch der alten Dame)
* 1962 *Fyzici* – (Die Physiker)

### Romány

* 1953 *Podozrenie*
* 1958 *Sľub*
* 1950 *Sudca a jeho kat*

Ocenenie
--------

* 1983, Rakúska štátna cena za európsku literatúru
* 1985, Jean-Paul-Preis

Zdroje
------

*Svetová literatúra na dlani*. Príroda, Bratislava : 1998. 319 s.

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Friedrich Dürrenmatt**
* Spolupracuj na Commons Commons ponúka multimediálne súbory na tému **Friedrich Dürrenmatt**

Autoritné údaje: * abART: 23070
* BnF: 119006622
* GND: 118527908
* ISNI: 0000 0001 2136 3191
* LCCN: n79006753
* NK ČR: jn19990001942
* SNK: 159662
* ULAN: 500079798
* VIAF: 64004790
* WorldCat: lccn-n79006753
Veľký Magellanov mrak, najväčšia satelitná galaxia našej Mliečnej cesty.
**Satelitná galaxia** je galaxia, ktorá obieha väčšiu galaxiu vďaka gravitačnej príťažlivosti. Aj napriek tomu je tento typ galaxie tvorený množstvom objektom (hviezdy, planéty, hmloviny), ktoré nie sú navzájom prepojené. Galaxia má svoje ťažisko, ktoré reprezentuje vážený priemer (podľa hmotnosti) z pozície každého jednotlivého objektu. Tento systém sa dá prirovnať k telesám, ktoré sa skladajú z jednotlivých atómov, a majú svoje ťažisko.

V páre objehajúcich galaxií, ak je jedna porovnateľne väčšia ako druhá, sa väčšia označuje ako primárna a menšia je satelitom. Ak sú obidve galaxie približne rovnakej veľkosti, tak hovoríme o binárnom systéme.

Galaxie, ktoré sa stretnú, sa môžu zraziť, spojiť, oddeliť časť z tej druhej alebo presunúť niektoré z objektov. Príkladom takejto gravitačne pozmenenej galaxie je trpasličia galaxia Strelec, satelit Mliečnej cesty, ktorého Mliečna cesta gravitačne deformuje a časom zrejme úplne pohltí. V týchto prípadoch je niekedy ťažké zistiť, kde jedna galaxia končí a druhá začína. Kolízie medzi galaxiami nemusia nutne znamenať aj kolízie medzi jednotlivými objektami, pretože galaxie sú väčšinou tvorené prázdnym priestorom.

**Satelitné galaxie** Mliečnej cesty, našej vlastnej galaxie. Mierka v hornej časti obrázku je 100 000 svetelných rokov.

Pozri aj
--------

* Interagujúca galaxia
* Trpasličia galaxia

Zdroj
-----


|  |  |
| --- | --- |
|  | Astronomický portál |

*Tento článok je čiastočný alebo úplný preklad článku Satellite galaxy na anglickej Wikipédii.*

  


| * z
* d
* u
Galaxia |
| --- |
| Hubblova schéma | Eliptická galaxia  ·  Šošovková galaxia  ·  Špirálová galaxia  ·  Špirálová galaxia s priečkou  ·  Nepravidelná galaxia  ·  Trpasličia galaxia |  |
| Štruktúra | Supermasívna čierna diera ·  Jadro galaxie ·  Priečka ·  Galaktický disk ·  Špirálové rameno ·  Galaktické halo |
| Aktívna galaxia | Relativistický jet ·  LINER ·  Rádiová galaxia ·  Seyfertova galaxia ·  Blazar ·  Kvazar |
| Interakcia | Hviezdny prúd ·  Interagujúca galaxia ·  Starburst galaxia ·  Satelitná galaxia ·  Skupina galaxií ·  Superhviezdokopa ·  Vlákna galaxie ·  Prázdnota |
| Zoznam galaxií | Najbližšie ·  Kvazary ·  Špirálové galaxie |
**Vnútorné prostredie** (franc. milieu intérieur) je termín, ktorého autorom je Claude Bernard. Označuje vodný roztok organických a anorganických látok obklopujúci bunky tkanív a orgánov organizmu. Jeho základnou úlohou je udržiavať stabilné prostredie pre fungovanie buniek a teda i orgánov a organizmu ako takého. Pojem sa dnes často používa i v mierne odlišných významoch, napríklad vnútorné prostredie bunky či organizmu ako celku.

Vnútorné prostredie človeka
---------------------------

Je tvorené, tak ako i u všetkých ostatných organizmov na Zemi, vodným roztokom organických a anorganických látok, ktorých koncentrácie sa vekom mierne menia. Rovnako sú pomerne výrazné rozdiely v pomernom množstve vody v tele podľa veku, mierne i podľa pohlavia. Napríklad voda tvorí 79% hmotnosti tela novorodenca a je väčšinou uložená extracelulárne (mimo buniek). Naopak percentuálna hmotnosť vody u 80-ročného človeka dosahuje iba 48%, pričom väčšina vody je intracelulárne (v bunkách). U priemerného dospelého človeka teda tvorí intracelulárna tekutina približne 2/3 celkovej telesnej vody, extracelulárna zvyšnú 1/3.
  
Extracelulárna tekutina sa ďalej delí na 2 zložky (kompartmenty):

* *intersticiálna tekutina* (tzv. tkanivový mok)
* *intravaskulárna tekutina* (krvná plazma)

Zloženie jednotlivých kompartmentov sa významne líši, čo je spôsobené odlišnou priepustnosťou membrán, ktoré ich navzájom oddeľujú. 

Vnútorné prostredie nie je izolované, ale tvorí otvorený systém, vymieňajúci si s vonkajším prostredím hmotu i energiu. Výmena sa deje riadene cez rôzne bariéry, ktoré tak chránia stabilitu vnútorného prostredia a tým existenciu organizmu ako takého. Bariéry tvoria epitely tvoriace kožu a sliznice: vyplýva z toho i na prvý pohľad nie celkom zrejmý fakt, že obsah pľúc či tráviaceho traktu je už vonkajším prostredím.

Referencie
----------

1. ↑  Gross, C. G. (1998) "Claude Bernard and the constancy of the internal environment" Neuroscientist 4: 380-385

Zdroje
------

* KITTNAR, Otomar a kol. *Lékařská fyziologie*. Praha : Grada, 2011. ISBN 978-80-247-3068-4. (po česky)

Pozri aj
--------

* homeostáza